[{"text_idx": "#000001", "text": "Ar un adeg, Howard Marks oedd un o fawrion y diwydiant smyglo canabis. Treuliodd flynyddoedd yn y carchar yn America, ond erbyn hyn, fflat fach yn Leeds yw cartre'r awdur a'r ymgyrchydd."}, {"text_idx": "#000002", "text": "Pan es i yna i'w gyfweld, roedd y gwres bron yn annioddefol."}, {"text_idx": "#000004", "text": "\"Mae'n glefyd nad oes modd ei wella. Yn amlwg, gall gwyrth feddygol ddigwydd ar unrhyw adeg, felly fe fydda i'n croesi bysedd am un o'r rheiny."}, {"text_idx": "#000006", "text": "Gyda gwe\u0302n nodweddiadol a'i acen ddofn Gymreig, dwedodd Marks i'w feddygon ei ganiata\u0301u i barhau i ysmygu. Ond mae'n ymddangos ei fod wedi rhoi'r gorau i ganabis."}, {"text_idx": "#000008", "text": "\"Roeddwn i jyst wedi cymryd pob dim ac fe ges i'n rhoi mewn ysbyty seiciatrig am bythefnos.\""}, {"text_idx": "#000009", "text": "Ddeng mlynedd ar hugain yn o\u0302l, roedd heddlu'r byd yn chwilio am Howard Marks. Fe oedd un o smyglwyr canabis mwyaf blaenllaw'r blaned, y dyn a oedd yn cael ei alw'n Marco Polo'r diwydiant cyffuriau gan y rhai a oedd yn ceisio ei ddal."}, {"text_idx": "#000010", "text": "Yn y pen draw, fe gafodd ei estraddodi o Sbaen i America i sefyll ei brawf. Cafodd ei garcharu yn 1990 am 25 mlynedd, ond cafodd ei ryddhau yn 1995 ar sail ei ymddygiad da."}, {"text_idx": "#000013", "text": "Aeth ati i ysgrifennu'r llyfr poblogaidd, Mr Nice, a oedd yn olrhain hanes ei fywyd fel smyglwr a'i amser yn y carchar. Ac fe ddaeth yn ymgyrchydd brwd dros gyfreithloni canabis a chyffuriau eraill - achos y mae'n dal i'w gefnogi hyd heddiw."}, {"text_idx": "#000016", "text": "\"Dydw i ddim wedi cymryd pob cyffur yn y byd, ond rwyf wedi cymryd llawer, a dwi ddim wedi dod ar draws un sy'n gwneud i chi ymddwyn fel 'na. Ag eithrio - o bosibl - alcohol, sef yr unig un sy'n gyfreithlon. Felly dyw e ddim yn gwneud unrhyw synnwyr i mi.\""}, {"text_idx": "#000017", "text": "Ar o\u0302l i fi gwrdd a\u0302 Marks, mae'n hawdd gweld sut y mae'n swyno ei ffordd drwy sefyllfaoedd anodd. Mae wedi trio gwneud enw da fel smyglwr cyffuriau egwyddorol, ac mae ei lyfr newydd, Mr Smiley, yn cynnwys yr un agwedd llawen tuag at fyd y byddai llawer o bobl eraill yn eu hystyried yn beryglus, yn niweidiol ac yn rhemp o droseddau."}, {"text_idx": "#000018", "text": "Yn ei lyfr, ac yn ei gyfweliad gyda fi, mae'n cyfaddef ei fod wedi dychwelyd i'w hen ddiwydiant ar o\u0302l iddo gael ei ryddhau o'r carchar. Ond y cyffuriau oedd yn boblogaidd yn y 1990au oedd wedi dal ei sylw, yn hytrach na chanabis."}, {"text_idx": "#000019", "text": "\"Fe ddes i ar draws ecstasi yn bennaf wrth i fi drio ei brofi y tu allan i glybiau - o'n i'n gwisgo cot wen ac yn profi'r cyffur i wneud yn siw\u0302r ei fod yn bur. Doeddwn i ddim yn ei smyglo ar yr adeg yna, ond mae gen i ofn i fi gael fy nhemtio i wneud arian ohono.\""}, {"text_idx": "#000020", "text": "Mae Marks yn mynnu ei fod wedi methu a gwneud unrhyw arian o'i gais newydd i smyglo, ar o\u0302l sylweddoli ei fod wedi cael cyflenwad amhur o'r cyffur."}, {"text_idx": "#000023", "text": "Er ei fod yn cyfaddef ei fod wedi difaru'n achlysurol yn y gorffennol, mae'n dweud ei fod yn hapus a\u0302'i fywyd ac mae wedi dysgu byw gyda'i ganser."}, {"text_idx": "#000025", "text": "Nid yw pob un o adolygiadau ei lyfr newydd wedi bod yn galonogol, ond mae ei agwedd siriol yn caniata\u0301u iddo ddelio a'r adborth negyddol."}, {"text_idx": "#000030", "text": "Arestio dyn ar o\u0302l marwolaeth dyn arall yn Llanelli"}]